A **varicela** é unha doenza infecciosa causada polo virus varicela-zóster, pertencente á familia dos herpesvíridos, que tamén causa o herpes zóster. Preséntase principalmente en nenos de entre un e nove anos de idade. A infección en adolescentes e adultos adoita ser máis severa e ten maior risco de complicacións como a enfermidade pulmonar intersticial. Tras un período longo de latencia (14 a 21 días), a enfermidade presenta un período prodrómico semellante a un cadro gripal con febre leve ou moderada; logo aparece un exantema macular auto limitado (ás veces con compromiso de mucosas ou enantema), que evoluciona axiña a pápulas, logo a vesículas e finalmente a costras que se desprenden logo dunha ou dúas semanas. Acompáñase de adenopatías cervicais. As lesións dérmicas poden producir cicatrices permanentes, deprimidas, hipo ou hiperpigmentadas.

Epidemioloxía
-------------

O virus só se transmite de persoa a persoa, xa por contacto directo coas lesións cutáneas ou ó expulsarse mediante tose ou esbirros. O período de incubación ata que aparece a enfermidade é de dúas a tres semanas. É contaxiosa dende dous días antes da erupción. Tamén pode ser contraída a partir das lesións dunha persoa con herpes zóster.

Nos trópicos, a varicela é común entre a xente maior e pode ser unha doenza moi seria. Nos adultos, as marcas son máis escuras e as cicatrices son máis prominentes que nos nenos.

Quen contrae a enfermidade a partir doutro familiar, adoita presentar formas máis graves que os primeiros casos, pode ser por un contacto máis intenso e continuado co virus. A varicela é moi contaxiosa, de maneira que o 80–90% de quen convive con ela a contrae.

Etioloxía
---------

Fotografía do virus da varicela ó microscopio electrónico.
A varicela é unha infección viral causada por un herpesvirus do xénero Varicellovirus e a subfamilia Alphaherpesvirinae. A taxonomía denominouno virus herpes humano 3 (HHV-3) cuxo único reservorio coñecido é o home. O virus ten un ADN de dobre cadea (dsADN). Todos os virus desta familia rodean o seu ADN cunha cápside icosaédrica cunha área proteica triangular que o recobre. Na poboación adulta en Europa Central ó redor do 93 ou 96 % da poboación ten anticorpos sanguíneos detectables para a varicela.

Notas
-----

1. ↑  Definicións no *Dicionario da Real Academia Galega* e no Portal das Palabras para *varicela*.
2. ↑  "Exantemas en pediatría" (PDF) (5).
3. ↑  Arnoldo Quezada (ed.). "Exantemas". *Pediatría Ambulatoria* (2° ed.). Mediterráneo. ISBN 9789562203234.
4. ↑  "Varicella Zoster Virus Infection: Clinical Features, Molecular Pathogenesis of Disease, and Latency" (3). PMID 18657721. doi:10.1016/j.ncl.2008.03.011.
5. ↑  "Chickenpox (Varicella) Prevention & Treatment". *cdc.gov*. 16 de novembro de 2011. Consultado o 4 de febreiro de 2015.
6. ↑  Wharton M (1996). "The epidemiology of varicella-zoster virus infections". *Infect Dis Clin North Am* **10** (3): 571–81. PMID 8856352. doi:10.1016/S0891-5520(05)70313-5.
7. ↑  "Epidemiology of Varicella Zoster Virus Infection, Epidemiology of VZV Infection, Epidemiology of Chicken Pox, Epidemiology of Shingles". Consultado o 22 April 2008.
8. ↑  J. Gallagher *et al.*: «Susceptibility to varicella zoster virus infection in health care workers.
9. ↑  S. J. Knowles *et al.*: «Susceptibility to infectious rash illness in pregnant women from diverse geographical regions.

|  |  |
| --- | --- |
| Control de autoridades | 
* Wd: Q44727
* BNCF: 45374
* BNF: 123029107
* BRE: 1911256
* EBID: ID
* GEC: 0149932
* GND: 4222220-5
* JSTOR: chickenpox
* LCCN: sh85023295
* NKC: ph387197

 |

|  |  |
| --- | --- |
| Identificadores | 
* DiseasesDB: 29118
* DOID: DOID:8659
* eMedicine: 969773
* ICD-10: B01
* KEGG: H00366
* MedlinePlus: 001592
* MeSH: D002644
* MeSH: C02.256.466.930.250
* NCIt: C97132
* Patientplus: chickenpox-pro
* UMLS: C0008049

 |